Case ID: 1092841
Sentence 149: Məhkum2 qanunsuz göstərişinə əsasən, N nömrəli hərbi hissənin hal-hazırda istintaqla şəxsiyyətləri müəyyən edilməmiş hərbi qulluqçuları X51un əllərini arxadan iplə, habelə ətrafda baş verənləri görməməsi üçün gözlərini yapışqanlı lentlə bağlayıb, onu köhnə qərargah binasının ikinci mərtəbəsində olan otaqlardan birinə aparmış, orada əynində olan paltarlarını soyundurub, ayaqlarını da yapışqanlı lentlə bağlayıb X51dan onun düşmən tərəfindən kimin vasitəsilə, hansı şəraitdə, nə vaxtdan məxfi əməkdaşlığa cəlb edilməsi, düşmənlə əlaqələri, onun özünün hansı hərbi qulluqçuların düşmən tərəfindən məxfi əməkdaşlığa cəlb edilməsini təşkil etməsi, düşmənlə əməkdaşlıq edən digər hərbi qulluqçular barədə məlumatlar verməsini tələb edərək, ona qarşı zorakı hərəkətlər etmiş, yəni günün müxtəlif, o cümlədən gecə saatlarında, arada müəyyən fasilələr verilməklə, davamlı şəkildə, yerə yıxıb, X51un bədəninin müxtəlif nahiyələrinə şillə, yumruq və təpiklə, habelə plastik boru, taxta parçası və dəmir zəncirlə çoxsaylı zərbələr vurmuş, arxa keçəcək dəliyinə plastik boru soxmuş, ayaqlarını kəndirlə bağlayıb, divardakı asılqandan başı aşağı asıb, həmin vəziyyətdə bədəninin müxtəlif nahiyələrinə çoxsaylı zərbələr vurmuş, habelə yerə uzadıb, daha şiddətli təsir etməsi üçün onun üstünə su tökərək, xüsusi qurğu vasitəsi ilə, naqillərini bədəninin müxtəlif nahiyələrinə birləşdirməklə uzun müddət elektrik cərəyanı vermiş, X51 düşmənlə əməkdaşlıq etməsini təkzib etdiyindən, N may 20N7-ci il tarixədək davamlı şəkildə eyni qaydada fiziki zor tətbiq edərək və işgəncə verərək, ona sağlamlığa yüngül zərərvurmaya aid olan “boyunun arxa və sağ arxa-yan səthinin, qarının ön səthinin, sağ kürək nahiyəsinin, hər iki mil-bilək oynağı nahiyəsinin arxa səthinin, sol budun yan səthinin, hər iki baldırın müxtəlif və ayaqların üst səthinin yaraları” xəsarətlərini yetirmişlər.